LH:ธุรกิจอพาร์ทเม้นท์ในสหรัฐอเมริกาสดใสแนะซื้อเป้า 11.20 บาทมีอัพไซด์กว่า 23%
LH:ธุรกิจอพาร์ทเม้นท์ในสหรัฐอเมริกาสดใสแนะซื้อเป้า 11.20 บาทมีอัพไซด์กว่า 23%
19 ธ.ค. 2559

บล.กสิกรไทย ระบุในบทวิเคราะห์วันนี้(19 ธ.ค.) ว่า บริษัทแลนด์แอนด์เฮ้าส์ จำกัด (มหาชน) หรือ LH  บริษัท Land and Houses U.S.A. Inc. ซึ่งเป็นบริษัทย่อยที่ LH ถือหุ้น 100% ประกาศเข้าลงทุนในโครงการอพาร์ทเม้นท์ เดอะยาร์ด ในเมืองพอร์ตแลนด์ รัฐโอเรกอน สหรัฐอเมริกา ซึ่งเป็นอพาร์ทเม้นท์แห่งที่ 5 ที่ LH เข้าลงทุนในประเทศสหรัฐอเมริกา
โดยอาคารล่าสุดเป็นอาคารสูง 21 ชั้น 284 ห้อง ปัจจุบันมีอัตราการเช่าประมาณ 50% โดยใช้เงินลงทุน 126.68 ล้านเหรียญ (4.51 พันลบ.)
ทั้งนี้ไม่ได้ประหลาดใจมากนักกับประกาศดังกล่าว เนื่องจาก LH ได้มีการให้ข้อมูลอยู่แล้วว่ามีความสนใจลงทุนในสินทรัพย์ประเภทดังกล่าว ซึ่งหลังจากการลงทุนล่าสุด สัดส่วนเงินลงทุนในสหรัฐอเมริการต่อมูลค่าสินทรัพย์ทั้งหมดของ LH จะเพิ่มเป็น 14.9% ซึ่งเป็นระดับที่บริษัทตั้งเป้าหมายไว้
ทั้งนี้ประเมินประเด็นนี้เป็นบวกต่อการเข้าลงทุนใน LH กอรปกับ upside จากราคาปิดล่าสุดที่สูงถึง 23.1% บวกกับอัตราเงินปันผลสำหรับการถือหุ้นประมาณ 1 ปีที่มากกว่า 6.5% จึงคงคำแนะนำ ซื้อ 